Radics Renáta

Emlékeim kertjében

Válogatás verseimből

(2012-2020)

Írta: Radics Renáta

2

Emlékeim kertjében

Írta: Radics Renáta

A könyvet kiadja a HELMA Kiadó.

Cím: 8630 Balatonboglár Szabadság u. 75.

Telefon: +36(30)499-34-77

E-mail cím: info@alkosoft.hu

Webcím: www.helma.hu

A kiadásért felel a HELMA Kiadó ügyvezetője Dvariecki Bálint Kiadás dátuma 2022.

ISBN: 978-615-6424-33-4

Copyright © (Radics Renáta) (2022.03.18)

Minden jog fenntartva. A könyv bármely részletének közléséhez a kiadó előzetes hozzájárulása szükséges.

3

Előszó

Az irodalom csodálatos világa már gyermekként elbűvölt engem.

Bájos kis versek születtek fejemben, amiket amint meg tanultam írni, papírra is vetettem. Kezdetben, az édesanyám iránt érzett szeretet volt a fő ihletet adó, majd később megjelent a barátság, házunk mögötti rét, cigány származásom is a témák sorában. Manapság gyakran serkentenek alkotásra gyermekkorom emlékei, élményei.

2005-ben A lélek hullámhosszán című antológiában jelentek meg először verseim. Ezt követően számos más válogatásban, folyóiratban szerepeltek munkáim. Az első saját verseskötetem Az élet tengerén 2013-ban került kiadásra. 2017-ben gyermekkori álmom vált valóra a Fotelmesék című mesekönyvem megjelenésével. Arról álmodoztam, hogy ha felnővök, óvó néni leszek és a saját mesekönyvemből olvasok a gyerekeknek. Mindkettő megvalósult…

Ebben a verseskönyvben a 2012-2020 között íródott költeményeimet gyűjtöttem össze fiatal felnőttkorom érzéseivel, gondolataival.

Kedves olvasó, örömteli sétát kívánok az Emlékeim kertjében!

Radics Renáta

A szerző

4

Ébredés

Most, hogy újra itt a tavasz,

s madár száll az égen,

szívünk zengi ezer dalban,

lehet szép az élet.

Visszatér a hit és remény,

csillog a mi szemünk.

Szerelemnek vad tüze ég,

édesíti lelkünk.

Szövünk álmot szorgosan,

tervezünk sok szépet.

Elsimítjuk a gondokat,

festünk színes képet.

Felvesszük a legszebb ruhánk,

s ápoljuk a kertet is.

Anélkül, hogy mi azt tudnánk,

dalolunk perceken át mind.

Olyan ez, mint az ébredés,

hosszú, hideg álomból.

Hozzon ez az édes lét,

sok-sok vidámságot!

5

Félálomban- nem álmomban…

Hallom a madarak csiripelését,

édes hangjuk víg zenéjét.

Mintha arról beszélnének,

milyen jó a szabad élet.

Gyermekek bájosan kacagnak,

bennük él a vidámság dallama.

Labdáznak tán, vagy csak szaladgálnak,

pillangót kergetve dalolásznak.

Érzem illatát a bársonyos levegőnek,

gyengéd fuvallatát a reggeli szellőnek.

S Ő itt van mellettem, hallom szuszogását,

simogatja arcom, gyengéd keze áldás.

Ez csak álom lehet, pusztán álom, nem más

kristálytiszta éden, elbűvölő varázs.

Kinyitom a szemem, és látom meglepődve,

nem holmi ábránd, mind itt van előttem.

Ezért vagyok én, és leszek vidéki leány,

mert az idilli álom visszaköszön itt rám.

Nem nehéz vidáman kezdeni a napom,

ha ennyire szerethetem az igaz valóságot.

6

Utazás

Eső mossa a vonat ablakát,

elúsztatja szívünk bánatát.

Minden cseppben - égi gyöngyben,

eláztatja azt, mi öntelt.

Vidd csak el, vidd csak el,

ne legyen itt olyan hely,

ahol bánat hajt gyökeret,

jöjjön el a szeretet követe.

Ne legyen hely gonoszságnak,

éledjen inkább a szeretet fája.

Öleljük át az egész világot,

a bánat legyen csak rossz álom.

Visszavonulás

Véget ért a nyár, utat ad az ősznek,

nem ez az első, hogy ők így köszönnek.

Elfáradt a nyár, jó már megpihenni,

lesz még ezer kaland, mi majd újra fűti.

7

Hírnév

Nem híresnek kell lenni, szeretve kell lenni.

Híres bárkiből lehet, manapság oly könnyű eset.

Felemel a média, ide-oda rángat,

egyetlen mondatért ismertté válhatsz.

Hogy szeretnek-e? Szeretnek nevetni,

azon, hogy tekinteted a csillagod keresi.

Keresed kis buta, s az agyad is elhiszi,

hogy te lehetsz az, ki a pálmát elviszi.

Az igazi művésznek az alkotás része,

amitől teljessé válik igaz énje.

Akkor is alkot, ha épp senki sem figyeli,

nem a siker, az alkotás élteti.

8

A nagy fehér doboz

Ha Karácsony-illat száll a levegőben,

ezernyi gondolat ébred új erővel.

Emlékek kavarodnak, ízek párosulnak,

nagy fehér dobozomból emlékmorzsák hullnak.

Díszek laknak benne, nekem igaz kincsek,

sokszínű figurák, párjuk tán nincsen.

Nem aranyból vannak, némelyik már kopott,

mégis ha a fára kerül, örömet okoz.

Gazdag a fám, gazdag, nekem a legdrágább,

szeretete példás, legőszintébb áldás.

Szinte lángra lobban a szeretet fénye,

a nagy fehér doboz a lelkemnek része.

Neked is biztosan van ilyen dobozod,

többet ér az hidd el, mint a drága dolgok.

Tűzd fádra örömmel minden kis elemét,

s meglátod tiéd lesz a tiszta, szép remény.

9

Vacogó hidegben

Vacogó hidegben befagy a tócsa,

az ember valahogy gyakrabban szótlan.

Deres lesz haja öregnek, zsengének,

egy meleg kabát bármivel felérhet.

Vacogó hidegben vacog a kutya,

nem védi meg őt a jó vastag bunda.

A házba húzódik az ember fia,

csak bentről idilli, ami odakint van.

Vacogó hidegben az idő megáll,

a világos hamar, sötétre vált.

Ha esik a hó, a gyermekek azok,

akiknek az öröme mosolyra hangol.

Vacogó hidegben vacoghat a tested,

de nem hűlhet ki lelkednek melege.

Addig igazán soha sem fázol,

amíg a szívedben szeretet lángol.

Vacogó hidegben is nyisd ki két szemed,

s kezd újult erővel ezt az Új évedet!

Újult erővel, újabb szép reménnyel,

ne dobd el magadtól a tiszta esélyed.

10

Úton hazafelé…

(beszélgetés a várossal)

Sok zsibongó ember, zajos nagyváros,

nem voltál te, s nem is leszel az én álmom.

Ezer idegen halad el mellettem,

magányos vagyok, pedig vannak elegen.

Vannak bíz’ sokan, sokféle jelmezben,

senki nem ismer, senkit nem érdeklek.